న్యూయార్క్: గూగుల్ కంపెనీ నుంచి భారీ ఎత్తున రహస్య ఫైళ్లు దొంగిలించి, ఉబెర్లో చేరినట్టు ఆరోపణలు ఎదుర్కొంటున్న ఆంటోనీ లేవండౌస్కీని ఉబెర్ నుంచి కూడా సాగనంపారు. గూగుల్ సెల్ఫ్ డ్రైవింగ్ కార్ ప్రాజెక్టు ‘వేమో’ కోసం పనిచేసిన ఆంటోనీ... ‘ఒట్టో’ పేరిట సెల్ఫ్ డ్రైవింగ్ ట్రక్ స్టార్టప్ పెట్టేందుకు ఉద్యోగం మానేశాడు. 2016 ఆగస్టులో ఒట్టోని ఉబెర్ కొనుగోలు చేసింది. ఈ నేపథ్యంలో తమ టెక్నాలజీని దొంగిలించేందుకు ఉబెర్ ఆంటోనీని ఉపయోగించుకుంటోందని గూగుల్ కంపెనీ కోర్టుకెక్కింది. తమ వద్ద ఇంజినీర్గా పనిచేసిన ఆంటోనీ దాదాపు 14 వేల ఫైళ్లు దొంగిలించాడని గూగుల్ ఆరోపించింది. కొద్ది నెలలుగా ఈ కేసుతో తలబొప్పికట్టిన ఉబెర్... చివరికి ఆంటోనిని ఉద్యోగం నుంచి తొలగిస్తూ తమ ఉద్యోగులకు అధికారిక సందేశం పంపినట్టు న్యూయార్క్ టైమ్స్ పేర్కొంది. అతడి స్థానంలో ఇదివరకు బాధ్యతలు నిర్వహించిన ఎరిక్ మే హోఫర్కు మళ్లీ సారథ్య బాధ్యతలు అప్పగించినట్టు ఉబెర్ ప్రతినిథి పేర్కొన్నారు.
neuark: googul company nunchi bhari ettuna rahasya faillu dongilinchi, uberlo cherinattu aaropanalu edurkontunna antony levandouskeeni uber nunchi kuudaa saaganampaaru. googul self driving car praajektu ‘vemo’ kosam panichesina antony... ‘otto’ paerita self driving truck startop pettenduku udyogam maanesaadu. 2016 aagastulo ottoni uber konugolu chesindi. ee nepathyamlo tama technologyni dongilinchenduku uber antoneeni upayoginchukuntondani googul company kortukekkindi. tama vadda injineerga panichesina antony daadaapu 14 vela faillu dongilinchaadani googul aaropinchindi. koddi nelalugaa ee kesutho talaboppikattina uber... chivariki antonini udyogam nunchi tolagistuu tama udyogulaku adhikaarika sandesam pampinattu neuark times perkondi. atadi sthaanamlo idivaraku baadhyatalu nirvahinchina eric mee hopherku malli saarathya baadhyatalu appaginchinattu uber pratinithi perkonnaru.